Legi schimbate peste noapte la Chișinău. Iulian Chifu: "Toate îi folosesc lui Igor Dodon. Protejează furtul și corupțiile din Parlament“.
Legislativul de la Chișinău a schimbat legi la miezul nopții. Parlamentul Republicii Moldova a redus printr-o lege vârsta de pensionare. Iulian Chifu: "Este vorba de un pachet de legi care are valoare de întrebuințare multiplă.“.
Lozinca "Noaptea ca hoții“ a căpătat rădăcini și peste Prut. Legislativul de la Chișinău s-a apucat aseară, cu puțin timp înainte de miezul nopții, să împartă bugetul țării, dar a discutat și alte legi.Analistul de politică externă Iulian Chifu a vorbit despre subiect: "Nu e vorba despre Parlamentul de la Chișinău, ci de Igor Dodon și o majoritate de strânsură care acoperă Partidul Socialiștilor Pro Rus, partidul său, cu un grup care s-a luat la bucată. De altfel, bugetul și legea finanțelor reflectă exact acest lucru: cumpărarea fiecărui deputat cu câte o afacere, câte o șmecherie care se regăsește în buget.“Iulian Chifu spune că este vorba despre legi care se referă la buget, legi de natură electorală, dar și legi populiste: "Tot la orele de noapte, Parlamentul Republicii Moldova a redus printr-o lege vârsta de pensionare“.Totuși, analistul e de părere că, în mod evident, nu are nicio relevanță: "Evident că aceste legi s-au făcut cu încălcarea procedurilor, cu încălcarea constituției. Majoritatea vor fi atacate la Curtea Constituțională.“"Este vorba de un pachet de legi care are valoare de întrebuințare multiplă. În primul rând, pentru că Igor Dodon părăsește funcția de președinte pe 24 decembrie. În al doilea rând, pentru că Igor Dodon urcă în avion și pleacă la Moscova și și-a cumpărat un număr de legi și imunitate acolo. E vorba de rerusificarea Republicii Moldova“. Iată ce alte legi au mai fost discutate azi-noapte:Iulian Chifu, analist de politică externă: "Toate acestea îi folosesc lui Igor Dodon acolo, sunt și câteva care protejează furtul și corupțiile din Parlament. (…) A lăsat o bombă enormă în brațele viitoarei formule majoritare și ale viitorului guvern.“Ce o așteaptă pe Republica Moldova în viitorIulian Chifu: "În orice caz, guvernul Chicu va pleca. Problema majoră este a reparării întregii suite de nemernicii și de legi care au fost lăsate pe spatele Republicii Moldova și al viitoarelor guverne, în plină pandemie, în plină criză economică. Igor Dodon s-a gândit să pârjolească fântânile înainte de a părăsi guvernul. Este o perioadă foarte dificilă“."Criza economică face ravagii și nu au de unde să ia împrumuturi, tocmai pentru că legile acestea contravin acordurilor cu Fondul monetar internațional sau cu UE. O să fie o perioadă complicată. Trebuie schimbată această majoritate, trebuie schimbat actualul guvern. Vor fi tăieri, introduceri de taxe, pentru că reechilibrarea financiară trebuie făcută după dezastrul făcut de partidul socialiștilor“, spune analistul politic Iulian Chifu.